CELEX: 62020TN0671
Language: mt
Date: 2020-11-09 00:00:00
Title: Kawża T-671/20: Rikors ippreżentat fid-9 ta’ Novembru 2020 – OA vs CESE

11.1.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 9/30
            
         
      Rikors ippreżentat fid-9 ta’ Novembru 2020 – OA vs CESE
      (Kawża T-671/20)
      (2021/C 9/43)
      Lingwa tal-kawża: il-Franċiż
      
         Partijiet
      
      
         Rikorrent: OA (rappreżentanti: M. Casado García-Hirschfeld u M. Aboudi, avukati)
      
         Konvenut: Il-Kumitat Ekonomiku u Soċjali Ewropew
      
         Talbiet
      
      Ir-rikorrent jitlob lill-Qorti Ġenerali jogħġobha:
      
                  —
               
               
                  tiddikjara r-rikors odjern ammissibbli;
               
            
                  —
               
               
                  tannulla d-deċiżjoni kkontestata tal-5 ta’ Diċembru 2019 li ġiet ikkonfermata bid-deċiżjoni ta’ ċaħda tal-ilment tar-rikorrent tal-5 ta’ Marzu 2020;
               
            
                  —
               
               
                  tordna l-ħlas ta’ kumpens għad-danni morali li jammonta għas-somma ta’ EUR 30 000 u għall-ħlas ta’ kumpens għad-danni materjali, stmati li jammontaw għas-somma ta’ EUR 25 000;
               
            
                  —
               
               
                  tikkundanna lill-konvenut għall-ispejjeż kollha.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv huwa bbażat fuq ksur tal-garanziji proċedurali previsti fil-qasam tal-investigazzjonijiet amministrattivi u tad-dixxiplina kif ukoll fuq ksur tal-prinċipji ta’ imparzjalità u ta’ amministrazzjoni tajba. F’dan ir-rigward, ir-rikorrent jiddikjara li l-investigazzjoni amministrattiva li huwa suġġett għaliha hija vizzjata minn numru ta’ irregolaritajiet formali u proċedurali.
               
            
                  2.
               
               
                  It-tieni motiv huwa bbażat fuq ksur tal-prinċipju ta’ proporzjonalità u fuq żball manifest ta’ evalwazzjoni, kif ukoll fuq l-eżistenza ta’ użu ħazin ta’ poter.